Adiaŭ, Krakovo!

Adiaŭ, Krakovo! ( – Blajb gezunt mir, Kroke!) estas kolekto de 43 poemoj (kantotekstoj) de Mordeĥaj Gebirtig en la jida originalo kaj en Esperanto-traduko de Mikaelo Bronŝtejn. La libro enhavas muziknotojn kaj fotojn de la antaŭmilita juda loĝantaro de LublinoMordeĥaj Gebirtig: Adiaŭ, Krakovo!. Bjalistoko – Świdnik – Kraków – Lublin 2019, p. 4. En aparta broŝuro troviĝas kantotekstoj en la jida, skribitaj per latinaj literoj de la Esperanto-alfabeto. La libro estis eldonita en 2019 de Bjalistoka Esperanto-Societo, Libro-Mondo kaj Ars Libri. La biografiajn notojn de Gebirtig kaj Bronŝtejn verkis Tomasz Chmielik.

Adiaŭ, Krakovo! estis prezentita la  en la Granda Sinagogo de Tykocin okaze de la 20-aj Bjalistokaj Zamenhof-Tagoj. Tie okazis la koncerto Hej, klezmeroj! de Frey-Lech Trio, kiu prezentis kantojn de Gebirtig en la lingvoj pola, jida kaj EsperantoProgramo de la 20-aj Bjalistokaj Zamenhof-TagojFilmregistraĵo de la koncerto.

 Referencoj 

Kategorio:Verkoj el la esperantigita jidlingva literaturo
Kategorio:Esperanto-libroj aperintaj en 2019
Kategorio:Eldonaĵoj de Bjalistoka Esperanto-Societo
Kategorio:Kantaroj
Kategorio:Esperanto-poeziolibroj